钦定古今图书集成/历象汇编/历法典/第081卷 > 闰赋 张季友 > 又 前人
## 钦定古今图书集成/历象汇编/历法典/第081卷 > 闰赋 张季友 > 又 前人

臣伏以清台课历，肇明一岁之宜；列郡仰成，钦布四
时之事。窥文《切林》，拜赐为荣。恭惟皇帝陛下躬包历
数，政顺玑衡。齐日月之照临，体乾坤之阖辟。考观新
度，远存尧象之明；推步大端，犹得夏时之正。尽俯仰
察观之理，概裁成辅相之宜。岁事备存，诏文偕下。先
天诞告，间无秒忽之差；率土逢古，验若节符之合。臣
敢不恭承睿旨，顺考时行。赞圣神化育之功，极天人
和同之效。奉而行政，期不戾于阴阳。推以治人，庶克
济于富寿。臣无任